6aad4a9e68bbe28fead01f548dcf98be
Βουνά της Ευρώπης
aerologio.gr
2020.10
Ο κάθετος διαμελισμός τής Ευρώπης παρουσιάζει μεγάλο ενδιαφέρον, διότι από αυτόν εξαρτάται ή υδρογραφία, το κλίμα και ή βλάστηση. Οι πεδιάδες, οι λόφοι και τα όρη δίνουν στη γεωμορφολογική εμφάνιση τής Ευρώπης μια μεγάλη ποικιλία. Οι πεδιάδες σκεπάζουν τη μεγαλύτερη έκταση τής Ευρώπης με αποτέλεσμα το μέσο υψόμετρο να είναι χαμηλότερο από ότι είναι στις άλλες ηπείρους. Διακρίνουμε ορισμένες μεγάλες ζώνες πού φανερώνουν την αρχή τής δημιουργίας τής ηπείρου.
Βόρεια ζώνη. Περιλαμβάνει τα όρη τής βόρειας Ισλανδίας, τής Σκωτίας, τής Αγγλίας και τις Σκανδιναβικές Άλπεις. Είναι τα πιο παλαιά όρη, απόκρημνα και μονότονα, πού κόβονται απο βαθιές κοιλάδες. Γενικά είναι αφιλόξενα όρη. Σχηματίστηκαν από πτυχώσεις τού στερεού φλοιού τής Γης κατά την πρωτογενή περίοδο (παλαιοζωικός αιώνας).

[![](http://www.aerologio.gr/wp-content/uploads/2011/04/vouno-150x150.jpg "γερμανια πεδιαδα")](http://www.aerologio.gr/wp-content/uploads/2011/04/vouno.jpg)Η μέση ζώνη. Είναι κυρίως επίπεδη και χαρακτηρίζεται από το ρωσικό οροπέδιο πού κατεβαίνει από τα Ουράλια όρη προς τις πεδιάδες τής Πολωνίας, Γερμανίας, Γαλλίας και νότιας Αγγλίας. Τα χαμηλότερα μέρη τής πλατιάς αυτής ζώνης σκεπάζονται ακόμα από αβαθείς Θάλασσες (Μάγχη, Βόρεια Θάλασσα, Βαλτική Θάλασσα). Η ζώνη αυτή σχηματίστηκε κατά τη δευτερογενή (Μεσοζωικός αιώνας) και τριτογενή περίοδο από τη λάσπη πού απέθεσαν τα τρεχούμενα νερά σε μεγάλες κοιλότητες πού δημιουργήθηκαν απο την καθίζηση τού στερεού φλοιού τής Γης.
Οι διάφορες περιοχές τής πεδιάδας διαμορφώθηκαν κατά την τεταρτογενή περίοδο, όταν ένα πυκνό στρώμα πάγου, στις αρχές τής περιόδου, σκέπασε ένα μεγάλο μέρος τής βόρειας Ευρώπης. Έφτανε ως τη μέση Ρωσία, μέση Γερμανία, τις εκβολές τού Ρήνου και σκέπαζε τα βρετανικά νησιά ως τις εκβολές τού Τάμεση. Οι παγετώνες με τη μετακίνησή τους και τη διαβρωτική τους ενέργεια διαμόρφωσαν ανάλογα τις πλευρές και τούς πυθμένες στις κοιλάδες. Επίσης διασκόρπισαν σε διάφορες περιοχές πετρωμάτων πού αποσπούσαν και παρέσερναν.

    (adsbygoogle = window.adsbygoogle || []).push({}); 

Τα νερά πού προέκυψαν από το λιώσιμο των πάγων παρέσυραν το υλικό και το μετέφεραν άλλου. Έτσι σχηματίστηκαν τα ψαμμιτικά στρώματα, πού σκεπάζουν και αποτελούν τα καλλιεργήσιμα εδάφη τής Β. Γερμανίας και ολόκληρης τής Ολλανδίας. Τις εποχές των παγετώνων τις διαδέχτηκαν Θερμότερες εποχές και μετά το λιώσιμο των πάγων και την εξάτμιση των νερών έμεινε ένα στρώμα από σκόνη, οι άνεμοι τη μετέφεραν και την απέθεσαν νοτιότερα στη μέση Γερμανία, στην περικαρπάθιο χώρα, στη νότια Ρωσία και αλλού.
Έτσι ή πεδιάδα τού Βορρά δεν είναι ομοιόμορφη, μωλονοτι έχει γενικά επίπεδη μορφή. Προς το νότιο τμήμα υπάρχουν όρη με μέτριο ύψος, με απότομες πλαγιές και δάση, πού σχηματίστηκαν κατά το τέλος τής πρωτογενούς περιόδου. Αυτά στην αρχή έπαθαν διάβρωση και ισοπέδωση, άλλα ανυψώθηκαν πάλι κατά την τριτογενή περίοδο με τις τεκτονικές κινήσεις τής περιόδου αυτής, για να διαβρωθούν και πάλι και να σχηματίσουν χαμηλά ορη, λεκανοπέδια και οροπέδια.
Τέτοια βουνά είναι τα Πέννινα στην Αγγλία , τα Γαλλικά κεντρικά ορη, τα Βόσγια, ο μέλας Δρυμός, οι ορεινοί όγκοι τής Ρηνανίας και ό Βοημικός Δρυμός. Τα όρη αυτά διασχίζονται από πολυάριθμες διαβάσεις και έτσι δεν αποτελούν εμπόδιο στη διαβίωση των ανθρώπων. Είναι από τα αρχαιότερα όρη τής Ευρώπης.

[![](http://www.aerologio.gr/wp-content/uploads/2011/04/alpeis-150x150.jpg "αλπεις")](http://www.aerologio.gr/wp-content/uploads/2011/04/alpeis.jpg)Η νότια περιοχή. Περιλαμβάνει την Αλπική και Μεσογειακή ζώνη. Είναι το τμήμα με τα ψηλότερα και πιο απόκρημνα όρη τής Ευρώπης, με την ψηλότερη κορυφή, το Λευκό ορος των Αλπεων, πού έχει ύψος 4.807 μ.


    (adsbygoogle = window.adsbygoogle || []).push({}); 

Η Αλπική ζώνη και το Μεσογειακό τμήμα σχηματίστηκαν από πτυχώσεις, πού έγιναν κατά τον καινοζωικό αιώνα και ανήκουν σ' αυτές τα νεώτερα όρη τής Ευρώπης. Οι οροσειρές αυτές περιλαμβάνουν βραχώδεις πυρήνες πού φτάνουν σε μεγάλα ύψη με ασβεστολιθικούς, σχιστολιθικούς ή και ψαμμολιθικούς σχηματισμούς. Οι τοπικοί παγετώνες κατά την τεταρτογενή περίοδο λάξευσαν τα όρη αυτά και τα διαμόρφωσαν με αιχμηρές. και απόκρημνες κορυφές. Το κεντρικό τμήμα, ή ράχη τής οροσειράς των Άλπεων, εκτείνεται από τη Γένουα ως την Αυστρία και ανήκουν στο ορεινό αυτό συγκρότημα οι οροσειρές των Πυρηναίων, oι Ισπανικές Σιέρες, τα όρη τού Γιούρα, τα Απέννινα, οι Διναρικές Άλπεις και ή Πίνδος. Το ίδιο συγκρότημα προς τα ανατολικά σχηματίζει το τόξο των Καρπαθίων, τις Τρανσυλβανικές Άλπεις και τις διακλαδώσεις τους. Ανάμεσα στα ορεινά αυτά συγκροτήματα υπάρχουν κοιλάδες σκαμμένες βαθιά από τούς παγετώνες ή πεδιάδες πού σχηματίστηκαν από τη λάσπη, όπως ή Ουγγρική πεδιάδα και ή πεδιάδα τού Πάδου. Η Μεσογειακή περιοχή σείεται συχνά από σεισμούς. Σ' αυτή συναντούμε τα ενεργά ηφαίστεια τού Βεζούβιου και τής Αίτνας.
89555bc18891517a76ff7fd3f12bf12d
Γεωγραφια Γερμανιας
aerologio.gr
2020.10
Το έδαφος της Γερμανιας περιλαμβάνει στα νότια τη βόρεια πλαγιά της αλπικής αλυσίδας, ανάμεσα στη λίμνη της Κωνσταντίας και το ποταμό Σάλζαχ. Τα απότομα ανάγλυφα, καλυμμένα από δάση στις πιο χαμηλές πλαγιές, κατηφορίζουν στο ανώμαλο ελβετοβαυαρικό οροπέδιο, το οποίο το διασχίζουν οι παραπόταμοι του Δούναβη. Το κεντρικό κομμάτι της χώρας είναι σχηματισμένο από μια ορεινή περιοχή. Στα βόρεια του Δούναβη τα κεντρικά ανάγλυφα είναι διατεταγμένα κυκλικά γύρω από τη γαλλο-ελβετική λεκάνη, η οποία διασχίζεται από τους ποταμούς Νέκαρ και Μάιν και πιο δυτικά σχηματίζονται οι Φρενκίσε Άλπεις, τα Μεταλλοφόρα όρη και ο Βοημικός Δρυμός. Στις πεδιάδες της Σαξωνίας κυριαρχεί ο γρανιτικός ορεινός όγκος του Χαρτς (1142μ.). 

    (adsbygoogle = window.adsbygoogle || []).push({}); 

Στη μεγάλη βόρεια πεδιάδα, δυτικά βρίσκεται ο ποταμός Έλβας και μια σειρά λοφώδων λωρίδων, βόρεια βρίσκεται η Βόρεια Θάλασσα και η Βαλτική θάλασσα: οι λεκάνες του Μούνστερ και της Κολωνίας και η περιοχή του Αννόβερου και του Μπράουνσβαϊχ είναι καλυμμένες από καλλιέργειες, δάση και λιβάδια, ενώ πιο βόρεια η πεδιάδα είναι άγονη. Οι ακτές της Βαλτικής και της Βόρειας θάλασσας είναι χαμηλές και γεμάτες αμμόλοφους. Κλίμα.Το κλίμα της Γερμανίας ποικίλει από περιοχή σε περιοχή. Έτσι η βορειοδυτική περιοχή της χώρας όπου είναι μεγαλύτερη η επίδραση του Ατλαντικού Ωκεανού και του Γκολφ Στρημ έχει σχετικά ήπιο κλίμα. Το κλίμα είναι βροχερό στη βορειοδυτική Γερμανία, στις νότιες και δυτικές πλαγιές των βουνών.Όσο προχωρούμε προς τα ανατολικά τόσο το κλίμα γίνεται πιο ηπειρωτικό. Στα ορεινά μέρη της Βαυαρίας το κλίμα είναι ψυχρό, αλλά στις κοιλάδες του Ρήνου και των παραποτάμων του, καθώς και γύρω από τη λίμνη της Κωνσταντίας το κλίμα είναι πολύ πιο ήπιο.Βλάστηση. Το βροχερό κλίμα που επικρατεί στις ανατολικές περιοχές της χώρας ενίσχυσε την ανάπτυξη των πλατύφυλλων, κυρίως της οξιάς. Στις κεντρικές και νότιες περιοχές, όπου επικρατεί ηπειρωτικό κλίμα, υπερισχύουν τα κωνοφόρα. Προς τα δυτικά, μέχρι τη πολωνική πεδιάδα, εξαιτίας των ελάχιστων βροχοπτώσεων επικρατούν εκτάσεις με ερεικοειδή. Υδρογραφία. Οι ποταμοί είναι πολυάριθμοι και οι περισσότεροι από αυτούς είναι πλωτοί. Οι σημαντικότεροι είναι ο Ρήνος, ο μεγαλύτερος ποταμός της χώρας, ο Δούναβης, ο Έλβας, που πηγάζει από τα όρη των Γιγάντων, ο Βέζερ που βρέχει τη Βρέμη. Στη Γερμανία δεν υπάρχουν μεγάλες λίμνες, αλλά υπάρχουν αρκετές μεσαίων διαστάσεων, διασκορπισμένες σε δύο ομάδες: στις Άλπεις και στις επίπεδες επιφάνειες της Βαλτικής.Πληθυσμός. Η Γερμανία μετά το Β΄ Παγκόσμιο Πόλεμο χωρίστηκε σε Ομοσπονδιακή Δημοκρατία της Γερμανίας και σε Λαϊκή Δημοκρατία της Γερμανίας.

    (adsbygoogle = window.adsbygoogle || []).push({}); 

Μετά τον πόλεμο περίπου 12.000.000 Γερμανοί μετανάστευσαν στη Γερμανία προερχόμενοι από τις περιοχές που δόθηκαν στη Πολωνία και από τις χώρες της δύσης όπου είχαν μεταναστεύσει πριν από αιώνες. Η πλειονότητα των μεταναστών συγκεντρώθηκε στην Ομοσπονδιακή Δημοκρατία της Γερμανίας, στην οποία κατέφυγαν και εκατομμύρια πρόσφυγες που ξέφυγαν από το κομμουνιστικό καθεστώς της Λαϊκής Δημοκρατίας της Γερμανίας. Οι πιο πυκνοκατοικημένες περιοχές της ενωμένης Γερμανίας είναι οι ανατολικές κατά μήκος του Ρήνου, και ειδικότερα η Βόρεια Ρηνανία-Βεστφαλία και η Σαάρ. Ανάμεσα στις δυτικές περιοχές η πιο πυκνοκατοικημένη είναι η Σαξωνία. Οι κυριότερες πόλεις είναι: το Βερολίνο, το Αμβούργο, το Μόναχο, η Κολωνία, η Φρανκφούρτη στο Μάιν, η Έση, το Νόρτμουντ, το Ντύσελντορφ, η Στουτγάρδη, η Βρέμη, το Ανόβερο, η Δρέσδη, η Λειψία.Οικονομία.Η Γερμανία είναι η μεγαλύτερη οικονομική δύναμη στην Ευρώπη, και μαζί με τις Ηνωμένες Πολιτείες και την Ιαπωνία είναι οι ισχυρότερες οικονομικά χώρες στον κόσμο. Ο ρόλος της ισχυροποιήθηκε περισσότερο μετά την ένωση των δυο Γερμανιών το 1990, παρ’ όλα τα προβλήματα που δημιουργήθηκαν με την ένωση και τις μετατροπές που έγιναν στις περιοχές της Λαϊκής Δημοκρατίας, και με το πέρασμα σε γρήγορο χρονικό διάστημα από μια σχεδιασμένη οικονομία σοσιαλιστικού τύπου σε μια ελεύθερη οικονομία εμπορίου. Η δύναμη της γερμανικής οικονομίας εντοπίζεται στις ανατολικές περιοχές της Ομοσπονδιακής δημοκρατίας. 

Στη βάση της παραγωγής είναι η μεγάλη διαθεσιμότητα πρώτων υλών, του κάρβουνου, του λιγνίτη, των ορυκτών του σιδήρου, του μόλυβδου, του ουρανίου κλπ. Στο κέντρο της κλίμακας των βιομηχανικών παραγωγών είναι η σιδηρουργία. Κατασκευάζονται μηχανικά εργαλεία κάθε είδους, αυτοκίνητα, γεωργικά μηχανήματα, όλα εξαγώγιμα προϊόντα. Σημαντική είναι και η ηλεκτροτεχνική παραγωγή. Η γεωργία έχει δευτερεύοντα ρόλο. Ασχολείται μόνο το 4,3% του σημερινού πληθυσμού. Τα πιο καλλιεργήσιμα προϊόντα είναι: τα δημητριακά, το ζαχαροκάλαμο, οι πατάτες, τα φρούτα και τα σταφύλια. Η καθαρή υπεροχή των εξαγωγών σε σχέση με τις εισαγωγές κατέστησε την Ομοσπονδιακή Γερμανία μια από τις μεγαλύτερες εμπορικά δυνάμεις και το μάρκο ένα από τα πιο ισχυρά νομίσματα στον κόσμο. Μετά την ένωση, η ιδιωτικοποίηση των ανατολικογερμανικών επιχειρήσεων, ακόμα και με το κόστος να θέσει σε κρίση εκείνες με τεχνολογική καθυστέρηση και οικονομική ανεπάρκεια που δεν είναι σε θέση να αντέξουν τον εσωτερικό και διεθνή ανταγωνισμό, οδήγησε σε μια παρακμή της βιομηχανικής παραγωγής και σε μια αύξηση της ανεργίας στις περιοχές της πρώην λαϊκής δημοκρατίας. Παρ’ όλα αυτά το 1994 εμφανίστηκαν τα πρώτα αποτελέσματα των σχεδίων της ομοσπονδιακής κυβέρνησης.